text: Thomas Dalgaard skifter fra Sønderjyske til Vendsyssel
  09 august 2016 kl. 06.42
  Den 32-årige angriber Thomas Dalgaard, der aldrig fik succes i Sønderjyske, skal nu forsøge at få gang i målscoringen hos Vendsyssel i 1. division.
  Thomas Dalgaard kom til Sønderjyske fra OB inden sidste sæson, hvor det blev til fem mål i 21 superligakampe. I denne sæson har han slet ikke fået spilletid og skal nu forsøge at få gang i både karrierre og målstrøm i Vendsyssel efter en række mere eller mindre succesfulde ophold i både danske og udenlandske klubber.
  Størst succes havde Thomas Dalgaard i Viborg, hvor han med 27 mål i 1.  division var med til at sikre den midtjyske klub oprykning til Danmarks bedste række i 2013.
  I Vendsyssel har Thomas Dalgaard fået en kontrakt for et år, oplyser klubben på sin hjemmeside.
  